Alla lihthanke piirmäära jääv hange „Saue valla finantstarkvara (MS Business Central) arendustöö hankimine 2023. aastal“

VÄIKEHANKE ALUSDOKUMENT

Hankija/töö tellija: Saue Vallavalitsus

Hankija kontaktisik: arendusosakonna juhataja Indrek Eensaar

Lisainfo küsimise kontaktandmed: indrek.eensaar@sauevald.ee, +372 511 4930

1. **Hanke objekt**
	1. Hankija soovib tellida Saue valla finantstarkvara (MS Business Central) arendustööd 2023. aastal.
	2. Hankelepingu esemeks on Saue valla finantstarkvara (MS Business Central) arendustöö tunnid 2023. aastal. Arendustööde prognoositavaks maksimaalseks mahuks 2023. aastal on 385 töötundi.
	3. Finantstarkvara (MS Business Central) kasutamise käigus on selgunud, et tarkvaras on vajalik täiendav lisafunktsionaalsus (näiteks: põhivaraga seotud aruanded, hankijate ja klientide jääkide koonaruanne, palgamaksete operatiivne jõudmine finantstarkvarasse ja muud funktsionaalsust täiustavad arendustööd).
2. **Pakkumuse esitamise tingimused**
	1. Pakkujal tuleb esitada pakkumuse koosseisus:
		1. pakutav arendustöö töötunni maksumus ilma käibemaksuta ning hanke maksumuse maksimaalse kogusumma (385 töötunni maksumus) ilma käibemaksuta;
		2. kinnitus, et pakkuja on olemas või võimalus saada (intellektuaalse omandi) õigus teha hankija tellitavaid arendustöid Saue valla finantstarkvarale;
		3. kinnitus, et esitatud pakkumus on jõus vähemalt 30 kalendripäeva.
	2. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
	3. Pakkumus esitada hiljemalt **14.02.2023 kell 12.00** e-posti aadressile indrek.eensaar@sauevald.ee .
3. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega.
4. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
5. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping järgmistel tingimustel:
		1. hankijal on õigus tellida Saue valla finantstarkvara MS Business Central arendustöid kuni 385 tundi pakkuja pakutud hinnaga;
		2. hankeleping kehtib alates selle sõlmimisest kuni 31.12.2023;
		3. hankija ei tee ettemaksu;
		4. teenuse eest tasumine toimub arve alusel kord kuus eelneval kuul osutatud teenuse eest;
		5. arve tuleb esitada masinloetava e-arvena;
		6. arve tasumise tähtaeg vähemalt 14 kalendripäeva.